Sögulega hafa fjórir flokkar verið undirstaðan í íslenskum stjórnmálum . Þeir hafa stundum skipt um nafn en á hinu pólitíska litrófi hafa þeir raða sér nokkuð skýrt frá vinstri til hægri í áratugi . Samanlagt hafa þessir fjórir flokkar , sem í dag heita Vinstrihreyfingin grænt framboð , Samfylkingin , Framsóknarflokkurinn og áðurnefndur Sjálfstæðisflokkur , oftast nær verið með um 90 prósent allra atkvæða . Sá tími er liðinn . Sögulega með yfir 90 prósent fylgi Kerfið sem var við lýði hérlendis frá lýðveldisstofnun og fram á eftirhrunsárin er oft kallað 4 + 1 kerfið . Það samanstóð af ofangreindum fjórflokki og oft einum tímabundnum til viðbótar , sem endurspeglaði með einhverjum hætti stemmningu hvers tíma . Dæmi um það var til dæmis Bandalag jafnaðarmanna , Kvennalistinn , Borgaraflokkurinn , Þjóðvaki og Frjálslyndi flokkurinn . Auglýsing Árið 1963 fengu flokkarnir sem þá skipuðu fjórflokkinn samtals 99,8 prósent atkvæða . Árið 1987 , þegar einn vinsælasti fimmti leikarinn , Borgaraflokkurinn , steig fram á sviðið hlaut fjórflokkurinn 74,6 prósent atkvæða . Í kosningunum árið 2009 , fáeinum mánuðum eftir bankahrunið , hlaut fjórflokkurinn 90 prósent atkvæða . Eðlisbreyting árið 2013 Gjörbreyting hefur orðið á hinu pólitíska kerfi frá kosningunum 2013 , en í þeim fór samanlagt fylgi hefðbundnu flokkanna fjögurra datt niður í 74,9 prósent . Þá náðu sex flokkar kjöri á þing . Í kosningunum 2016 féll það svo niður í 62 prósent , og flokkarnir á þingi urðu sjö . Ári síðar var fylgið 65 prósent og flokkarnir orðnir átta . Nú berjast níu stjórnmálaflokkar um athygli kjósenda , þar sem Sósíalistaflokkurinn hefur sýnt að hann getur náð athygli þeirra í kosningum með því að koma inn manni í borgarstjór Reykjavíkur í fyrra . Stefnir niður á við Samkvæmt nýjustu könnun MMR nýtur fjórflokkurinn stuðnings 51,3 prósent kjósenda . Hann hefur einungis einu sinni mælst með minna sameiginlegt fylgi , í júlí 2019 , þegar fylgið mældist 51,2 prósent og munurinn því mjög innan skekkjumarka . Haldi sú þróun áfram sem verið hefur undanfarna mánuði verður ekki langt í að fylgið fari undir 50 prósent í könnunum eins af stóru könnunarfyrirtækjanna . Í könnunum Gallup mældist fylgi flokkanna fjögurra samtals 58,9 prósent í nóvember 2019 , og því ívið hærra en það hefur verið að mælast hjá MMR . Lægst fór það í 55,8 prósent í júlí síðastliðnum . Það eru svipaðar slóðir og fylgi Sjálfstæðisflokks , Vinstri grænna , Samfylkingar og Framsóknar fór í á árunum 2015 og 2016 , þegar Píratar fóru með himinskautum í könnunum . Frá apríl 2015 og fram til mars 2016 mældist fylgi þess flokks á bilinu 30 til 36 prósent . Síðan hefur það hríðfallið og mælist nú oftast í kringum tíu prósent markið . Allir stjórnarflokkarnir tapa Þrír af þremur flokkum sem tilheyra gamla kjarnanum í íslenskum stjórnmálum hafa tapað fylgi á þessu kjörtímabili samkvæmt könnunum bæði Gallup og MMR . Hjá fyrrnefnda fyrirtækinu hefur Sjálfstæðisflokkurinn tapað 3,5 prósentustigum frá síðustu kosningum og mælist nú með 21,7 prósent . Fylgistap þessa stærsta flokks íslenskra stjórnmála er enn meira hjá MMR , en þar mælist hann með 18,1 prósent fylgi sem er 7,1 prósentustigi minna en hann fékk upp úr kjörkössunum haustið 2017 . Auglýsing Vinstri græn hafa tapað 3,3 prósent af kjörfylgi sínu samkvæmt Gallup og standa þar í 13,6 prósent fylgi . Hjá MMR er tapið nánast tvöfalt meira – 6,7 prósentustig – og fylgið þar mælist nú 10,6 prósent . Framsóknarflokkurinn er eini stjórnarflokkurinn sem mælist minni hjá Gallup ( 7,8 prósent ) en hjá MMR ( 9,4 prósent ) . Báðar tölurnar eru þó undir því fylgi sem hann fékk síðast þegar það var kosið og 10,7 prósent kjósenda veittu Framsókn atkvæði sitt . Samfylkingin mælist með meira fylgi Eini hluti fjórflokksins sem hefur bætt við sig fylgi á kjörtímabilinu er Samfylkingin . Kjörfylgi hennar var 12,1 prósent , sem er næst versta niðurstaða flokksins frá stofnun hans . Sú versta var 2016 þegar Samfylkingin þurrkaðist næstum út af þingi með 5,9 prósent atkvæða . Það var ansi langt frá þeim hæðum þegar flokkurinn fékk í kringum 30 prósent atkvæða og skilgreindi sig sem annan turninn í íslenskum stjórnmálum , á móti Sjálfstæðisflokknum . Fylgi Samfylkingarinnar hefur haldið áfram að braggast á þessu kjörtímabili . Í síðustu könnun Gallup mældist það 15,8 prósent , sem er 3,7 prósentustigum meira en flokkurinn fékk upp úr kjörkössunum í október 2017 . Hjá MMR mælist fylgið minna , eða 13,2 prósent , sem er samt 1,1 prósentustigi meira en flokkurinn fékk síðast þegar kosið var . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .